SREDNJA ŠKOLA PLITVIČKA JEZERA

Zagrebačka 2, 53 230 Korenica

**Povjerenstvo za provedbu natječaja**

Klasa: 406-01/19-01/04

Urbroj: 2125/36-17-19-01

Korenica, 31. svibnja 2019.

Na temelju Odluke Školskog odbora Srednje škole Plitvička jezera (u daljnjem tekstu: Škola) o drugom ponovljenom pokretanju postupka prodaje teretnog vozila, Klasa: 003-06/19-01/18, Urbroj: 2125/36-06-19-01 od 29. svibnja 2019. godine, Povjerenstvo za provedbu natječaja (u daljnjem tekstu: Povjerenstvo) dana 31. svibnja 2019. godine, objavljuje

**DRUGI PONOVLJENI JAVNI NATJEČAJ**

**za prodaju teretnog vozila u vlasništvu Škole**

1. **PREDMET JAVNOG NATJEČAJA**

Predmet ovoga natječaja je prodaja teretnog vozila (u daljnjem tekstu: vozilo) u vlasništvu Škole, kako slijedi:

- vrsta vozila: N1 teretno,

- marka vozila: Peugot,

- tip vozila: Expert,

- model vozila: FG 2.0 HDi,

- boja: bijela,

- broj šasije: VF3BZRHXB86113085,

- oblik karoserije: zatvoreni,

- vrsta motora: dizel,

- snaga motora u KW: 69,

- radni obujam motora u cm³: 1997,

- godina proizvodnje: 2004.,

- u prometu od: 17.12.2004.,

- broj pređenih kilometara: 151.349,

- nije registriran.

Početna cijena utvrđuje se u iznosu od 11.000,00 kuna (slovima: jedanaesttisućakuna).

1. **NAČIN I UVJETI PRODAJE**

Prodaja se obavlja prikupljanjem pisanih ponuda, fizičkih osoba ili pravnih osoba sa sjedištem u Republici Hrvatskoj, uz prethodnu uplatu jamstva za ponudu u iznosu od 500,00 kn, u korist računa Škole IBAN-HR40 23900011100025517, poziv na broj HR02-OIB (kupca), opis plaćanja:“jamčevina po natječaju za kupnju vozila“.

Ponude za koje nije uplaćena jamčevina neće biti razmatrane. Ponuditeljima čija ponuda ne bude prihvaćena, jamčevina će biti vraćena u roku od 8 dana od dana proteka roka za dostavu ponuda.

Prodaja vozila obavlja se po načelu „viđeno-kupljeno“, što isključuje sve naknadne prigovore kupca. Sve troškove vezano za ovjeru Ugovora o prodaji vozila, porez na promet motornih vozila i sve ostale troškove dužan je snositi kupac.

Vozilo se može pregledati radnim danom od ponedjeljka do petka u vremenu od 8,00 do 12,00 sati, sve do isteka roka za dostavu ponuda, uz prethodnu najavu na broj telefona: 01/8000-599, lokal 1.

1. **SADRŽAJ PONUDE**

Ponuda mora sadržavati:

- ime i prezime ponuditelja fizičke osobe, odnosno naziv pravne osobe, adresu i broj za kontakt,  
- presliku osobne iskaznice za fizičke osobe, odnosno presliku izvatka iz sudskog registra, odnosno obrtnog ragistra za pravne osobe,

- izjava o davanju suglasnosti za obradu osobnih podataka (za fizičke osobe),

- dokaz o uplati jamčevine u propisanom iznosu,

- broj tekućeg ili žiro računa za povrat jamčevine ponuditeljima čije ponude ne budu odabrane,

- ponuđenu kupoprodajnu cijenu, najmanje u visini početne cijene vozila.

1. **ROK ZA DOSTAVU PONUDA**

Rok do kada trebaju stići ponude poštom je do petka, 10. lipnja 2019. godine, do 12,00 sati.

Pisane ponude ponuditelji su dužni dostaviti u zatvorenoj omotnici, s naznakom „NE OTVARAJ - PONUDA ZA KUPNJU VOZILA“.

Adresa za dostavu ponuda: Srednja škola Plitvička jezera, Zagrebačka 2, 53 230 Korenica.

Povjerenstvo će ponude otvarati 10. lipnja 2019­. godine u 12:00 sati. Nema javnog otvaranja ponuda.

Nepotpune ponude kao i ponude zaprimljene nakon gore navedenog roka, neće se razmatrati.

1. **ODABIR NAJPOVOLJNIJEG PONUDITELJA**

Najpovoljnijom ponudom smatrat će se ponuda s najvišom ponuđenom kupoprodajnom cijenom uz uvjet da ponuda sadržava sve elemente utvrđene točkom III. ovoga natječaja.

Ukoliko dva ili više ponuditelja ponude isti najviši iznos kupoprodajne cijene, povoljnijom ponudom će se smatrati ponuda ponuditelja koja je prije zaprimljena.

Ukoliko ponuditelj istakne cijenu nižu od početne, ponuda će se smatrati neprihvatljivom te će ista biti odbijena.

1. **OSTALE NAPOMENE**

Svi ponuditelji bit će pisanim putem obaviješteni o rezultatima natječaja u roku od 8 dana od dana otvaranja ponuda.

Po zaprimanju obavijesti o izboru najpovoljnijeg ponuditelja, ponuditelj je dužan najkasnije u u roku od 5 dana pristupiti sklapanju Ugovora o kupoprodaji s Školom, te uplatiti cjelokupni ponuđeni iznos kupoprodajne cijene, umanjene za iznos uplaćene jamčevine.

Ako najpovoljnniji ponuditelj ne uplati preostali iznos kupoprodajne cijene ili ne pristupi sklapanju Kupoprodajnog ugovora u utvrđenom roku, smatrat će se da je odustao od ponude, te gubi pravo na povrat uplaćene jamčevine. Kupoprodaja vozila će se ponuditi sljedećem najpovoljnijem ponuditelju.

Ponuditelj koji povuče svoju ponudu nakon otvaranja ponuda gubi pravo na povrat jamčevine.

Povjerenstvo zadržava pravo da bez obrazloženja prihvati ili odbije pojedinu ponudu ili poništi ovaj natječaj u cijelosti i pri tome ne snosi nikakvu odgovornost prema odbijenim ponuditeljima.

PREDSJEDNIK POVJERENSTVA

Ivica Vuković

Dostaviti:

1. Oglasna ploča i mrežna stranica Škole
2. Pismohrani, ovdje